CELEX: 32019R0952
Language: lv
Date: 2019-05-17 00:00:00
Title: Padomes Regula (ES) 2019/952 (2019. gada 17. maijs) par zvejas iespēju iedalīšanu saskaņā ar Protokolu, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2019–2024)

12.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 154/31
               
            
         PADOMES REGULA (ES) 2019/952
         (2019. gada 17. maijs)
         par zvejas iespēju iedalīšanu saskaņā ar Protokolu, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2019–2024)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2006. gada 19. decembrī Padome pieņēma Regulu (EK) Nr. 2027/2006 (1), ar ko noslēdza Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2) (“nolīgums”). Nolīgums stājās spēkā 2007. gada 30. martā, tika automātiski atjaunots un joprojām ir spēkā.
                  
               
                     (2)
                  
                  
                     Nolīguma līdzšinējā protokola darbības termiņš ir beidzies 2018. gada 22. decembrī.
                  
               
                     (3)
                  
                  
                     Komisija Savienības vārdā ir risinājusi sarunas par jaunu protokolu. Šo sarunu iznākumā jaunais protokols tika parafēts 2018. gada 12. oktobrī.
                  
               
                     (4)
                  
                  
                     Saskaņā ar Padomes Lēmumu (ES) 2019/951 (3) Protokols, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2019–2024) (“protokols”), tika parakstīts 2019. gada 20. maijā.
                  
               
                     (5)
                  
                  
                     Protokola paredzētās dalībvalstu zvejas iespējas būtu jāiedala dalībvalstīm uz protokola piemērošanas laiku.
                  
               
                     (6)
                  
                  
                     Lai nodrošinātu Savienības kuģu zvejas darbību raitu uzsākšanu, protokols tiks provizoriski piemērots no tā parakstīšanas dienas. Tāpēc šī regula būtu jāpiemēro no tās pašas dienas,
                  
               IR PIEŅĒMUSI ŠO REGULU.
         
            1. pants
            Zvejas iespējas, kas noteiktas Protokolā, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2019–2024), dalībvalstīm iedala šādi:
            
                        a)
                     
                     
                        tunzivju seineri:
                        
                                    Spānija:
                                 
                                 
                                    16
                                 
                                 
                                    kuģi;
                                 
                              
                                    Francija:
                                 
                                 
                                    12
                                 
                                 
                                    kuģi;
                                 
                              
                  
                        b)
                     
                     
                        kuģi zvejai ar dreifējošām āķu jedām:
                        
                                    Spānija:
                                 
                                 
                                    21
                                 
                                 
                                    kuģi;
                                 
                              
                                    Portugāle:
                                 
                                 
                                    6
                                 
                                 
                                    kuģi;
                                 
                              
                  
                        c)
                     
                     
                        kuģi tunzivju zvejai ar makšķerrīkiem:
                        
                                    Spānija:
                                 
                                 
                                    8
                                 
                                 
                                    kuģi;
                                 
                              
                                    Francija:
                                 
                                 
                                    4
                                 
                                 
                                    kuģi;
                                 
                              
                                    Portugāle:
                                 
                                 
                                    2
                                 
                                 
                                    kuģi.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 20. maija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 17. maijā
            
               
                  Padomes vārdā –
               
               
                  priekšsēdētājs
               
               E.O. TEODOROVICI
            
         
         
            (1)  Padomes Regula (EK) Nr. 2027/2006 (2006. gada 19. decembris), lai noslēgtu Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (OV L 414, 30.12.2006., 1. lpp.).
         
            (2)  OV L 414, 30.12.2006., 3. lpp.
         
         
            (3)  Padomes Lēmums (ES) 2019/951 (2019. gada 17. maijs) par to, lai Eiropas Savienības vārdā parakstītu un provizoriski piemērotu Protokolu, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Kaboverdes Republiku (2019–2024) (skatīt šā Oficiālā Vēstneša 1. lpp.).